	PRAVILNIK
O SADRŽINI I IZGLEDU OBRASCA POTVRDE ZA VOZAČA I NAČINU VOĐENJA EVIDENCIJE O POTVRDAMA ZA VOZAČE
("Sl. glasnik RS", br. 71/2017)

	


[bookmark: clan_1]Član 1 
Ovim pravilnikom propisuje se sadržina i izgled obrasca potvrde za vozača, kao i način vođenja evidencije o potvrdama za vozače. 
[bookmark: clan_2]Član 2 
Potvrda za vozače na prednjoj strani sadrži: 
1) grb Republike Srbije; 
2) međunarodnu oznaku Republike Srbije; 
3) naziv organa koji izdaje potvrdu za vozača; 
4) poslovno ime, sedište, adresu i matični broj domaćeg prevoznika koji je podneo zahtev za izdavanje potvrde za vozača; 
5) broj licence za prevoz domaćeg prevoznika; 
6) broj potvrde za vozača; 
7) podatke o vozaču (ime, prezime, datum i mesto rođenja, državljanstvo, vrstu, broj, datum i mesto izdavanja lične isprave, broj, datum i mesto izdavanja vozačke dozvole kao i broj socijalnog osiguranja); 
8) rok važenja potvrde za vozača; 
9) mesto i datum izdavanja potvrde za vozača; 
10) pečat organa nadležnog za izdavanje potvrde za vozača; 
11) potpis ovlašćenog lica. 
Potvrda za vozače na zadnjoj strani sadrži izvod iz zakonskih odredbi o osnovnim pravima i obavezama domaćeg prevoznika. 
[bookmark: clan_3]Član 3 
Izgled obrasca potvrde za vozača dat je u Prilogu 1, koji je odštampan uz ovaj pravilnik i čini njegov sastavni deo. 
Potvrda za vozača štampa se na posebno zaštićenom papiru A4 formata, svetloružičaste boje, koji ima elemente zaštite u štampi, suvi žig u obliku grba Republike Srbije i serijski broj. 
[bookmark: clan_4]Član 4 
Evidencija o potvrdama za vozače iz člana 2. ovog pravilnika vodi se u elektronskom obliku. 
[bookmark: clan_5]Član 5 
Ovaj pravilnik stupa na snagu osmog dana od dana objavljivanja u "Službenom glasniku Republike Srbije". 

Na osnovu zahteva domaćeg prevoznika ___________________________________________________ koji poseduje Licencu za javni prevoz tereta u domaćem i međunarodnom drumskom saobraćaju broj ________________ izdaje se 
[bookmark: str_2]POTVRDA ZA VOZAČA 
broj _______ 
koja potvrđuje da je sledeći vozač: 
	Ime i prezime __________________________________________________________________________ 

	Datum i mesto rođenja ______________________ 
	Državljanstvo ______________________________ 

	Vrsta i broj lične isprave __________________________________________________________________ 

	Datum izdavanja ___________________________ 
	Mesto izdavanja ____________________________ 

	Broj vozačke dozvole ____________________________________________________________________ 

	Datum izdavanja ___________________________ 
	Mesto izdavanja ____________________________ 

	Broj socijalnog osiguranja ________________________________________________________________ 


radno angažovan za upravljanje teretnim ili skupom vozila u skladu sa propisima Republike Srbije kojima se uređuju uslovi za zapošljavanje i prevoz tereta u drumskom saobraćaju. 
	Posebne napomene: 
	 

	 


 
	Potvrda važi od ______________________ 
	do _______________________________ 

	Izdata u ____________________________ 
	Dana _____________________________ 

1  ministarstvo nadležno za poslove saobraćaja
2 potpis ovlašćenog lica
  
(zadnja strana) 
Osnovna prava i obaveze domaćeg prevoznika 
Potvrda za vozača je javna isprava koja se izdaje domaćem prevozniku za vozača koji je radno angažovan za upravljanje teretnim ili skupom vozila za koje poseduje izvod licence za javni prevoz tereta u međunarodnom drumskom saobraćaju, a koji nije državljanin Republike Srbije i koji je na raspolaganju domaćem prevozniku, u skladu sa propisima Republike Srbije kojima se uređuju uslovi za zapošljavanje i stručno osposobljavanje. 
Ministarstvo nadležno za poslove saobraćaja izdaje potvrdu za vozača na rok od pet godina i potvrđuje da je taj vozač radno angažovan kod domaćeg prevoznika u skladu sa uslovima propisanim Zakonom o prevozu tereta u drumskom saobraćaju. 
Potvrda za vozača se oduzima u slučaju: 
1) da prestane da ispunjava uslove za izdavanje potvrde za vozača; 
2) da je podneo netačne podatke potrebne za izdavanje potvrde za vozača. 
Original potvrde za vozača nalazi se u teretnom ili skupu vozila, dok se overena fotokopija potvrde za vozača čuva u stvarnom i stalnom sedištu domaćeg prevoznika. 
Inspektor ima pravo i dužnost da u vršenju inspekcijskog nadzora vrši kontrolu potvrde za vozača. 

